കൊറോണ മൂലം ഓരോ മിനിട്ടിലും അഞ്ച് പേര് മരിക്കുന്നു ഏറ്റവും അധികമാളുകളുടെ ജീവനെടുത്ത മൂന്നാമത്തെ രോഗ൦ കഴിഞ്ഞ രണ്ട് വര്ഷത്തില് ലോകത്ത് കൊറോണ മൂലം ഓരോ മിനിട്ടിലും അഞ്ച് പേര് മരിക്കുന്നുവെന്ന് റിപ്പോര്ട്ട്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ആഗോളതലത്തില് കൊറോണ വൈറസ് ബാധിച്ച് മരിച്ചവരുടെ എണ്ണം അഞ്ച് ദശലക്ഷം കടന്നു. ലോകത്ത് പ്രതിദിനം 8,000ത്തോളം കൊറോണ മരണം റിപ്പോര്ട്ട് ചെയ്യുന്നു. ഹൃദ്രോഗത്തിനും സ്ട്രോക്കിനും ശേഷം ലോകത്ത് ഏറ്റവും അധികമാളുകളുടെ ജീവനെടുത്ത മൂന്നാമത്തെ രോഗമായി കൊവിഡ്19 മാറി. ലോകത്തെ ദരിദ്ര രാജ്യങ്ങളെ മാത്രമല്ല, അതിസമ്ബന്നമായ രാജ്യങ്ങളിലെയും ആരോഗ്യസംവിധാനത്തില് മികവ് പുലര്ത്തുന്ന രാഷ്ട്രങ്ങളിലെയും നിരവധി ജീവനുകളാണ് മഹാമാരിയെ തുടര്ന്ന് ഇല്ലാതായത്. മരണസംഖ്യയിലെ പകുതിയിലധികവും യുഎസ്, യൂറോപ്യന് യൂണിയന്, ബ്രിട്ടണ്, ബ്രസീല് എന്നീ രാജ്യങ്ങളില് നിന്നാണ് റിപ്പോര്ട്ട് ചെയ്തിട്ടുള്ളത്. അമേരിക്കയില് മാത്രം ഏഴ് ലക്ഷത്തിലധികം പേര് കൊറോണയ്ക്ക് കീഴടങ്ങിയിട്ടുണ്ട്. ലോകത്തിലേറ്റവുമധികം പേര് വൈറസ് ബാധിച്ച് മരിച്ചതും യുഎസിലാണ്. 7,45,800 മരണം അമേരിക്കയില് സംഭവിച്ചിട്ടുണ്ടെന്നാണ് ഔദ്യോഗികമായി രേഖപ്പെടുത്തിയിട്ടുള്ളത്. അഞ്ച് ദശലക്ഷം മരണമെന്ന കണക്ക് തീര്ച്ചയായും യഥാര്ത്ഥ മരണനിരക്കിനേക്കാള് കുറവായിരിക്കുമെന്നാണ് വിദഗ്ധരുടെ വിലയിരുത്തല്. പല ദരിദ്ര രാജ്യങ്ങളിലും രോഗികള്ക്ക് കൊറോണയാണ് പിടിപെട്ടത് എന്നുപോലും തിരിച്ചറിയാതെ ചികിത്സ ലഭിക്കാതെ ആരോഗ്യസേവനങ്ങള് പ്രാപ്തമാകാതെ മരിച്ചുപോയിട്ടുണ്ടെന്നാണ് പറയപ്പെടുന്നത്. കണക്കില്പ്പെടാത്ത ഇത്തരം സംഭവങ്ങള് കൂടി പരിഗണിക്കുമ്ബോള് അമ്ബത് ലക്ഷമെന്നത് ഒരു ഏകദേശ സംഖ്യ മാത്രമായിരിക്കുമെന്ന് കരുതുന്നു. കൊറോണയില് തന്നെ ഡെല്റ്റ വകഭേദമാണ് ഏറ്റവും കൂടുതല് പേരുടെ ജീവനെടുത്തതെന്നും റിപ്പോര്ട്ടുകള് സൂചിപ്പിക്കുന്നുണ്ട്. ആദ്യത്തെ 25 ലക്ഷം പേര് മരിച്ചത് ഒരു വര്ഷത്തോളം സമയമെടുത്താണെങ്കില് ശേഷിക്കുന്ന 25 ലക്ഷം പേര് മരിച്ചത് വെറും 236 ദിവസത്തിനുള്ളിലാണെന്ന് റോയിട്ടേഴ്സ് പുറത്തുവിട്ട കണക്കുകളില് വ്യക്തമാക്കുന്നുണ്ട്. മനുഷ്യരാശിക്ക് തന്നെ ഭീഷണിയായി ഉയര്ന്നുവന്ന കൊറോണ മഹാമാരി 2019 ഡിസംബറില് ചൈനയിലെ വുഹാനിലാണ് ആദ്യമായി റിപ്പോര്ട്ട് ചെയ്യുന്നത്. ഇതിനോട് അനുബന്ധിച്ച ആരോപണങ്ങളും ലാബ് ലീക്ക് തിയറിയുമെല്ലാം രോഗം റിപ്പോര്ട്ട് ചെയ്ത് രണ്ട് വര്ഷത്തിലേക്ക് കടക്കുമ്ബോഴും തുടരുകയാണ്.